# Institut Cartogràfic de Catalunya

L'Institut Cartogràfic de Catalunya (ICC) va ser una entitat de la Generalitat de Catalunya que tenia com a finalitat dur a terme les tasques tècniques de desenvolupament de la informació cartogràfica en l'àmbit de les competències de la Generalitat.

## Història

L'ICC va ser creat el 1982, i inaugurat l'any 1983, reprenent la tasca iniciada pels serveis geogràfics de la Mancomunitat de Catalunya i de la Generalitat de Catalunya durant la dècada de 1930, substituint així el Servei Cartogràfic creat el 1978. Des del 1985, a la seu de l'ICC es va allotjar a la Cartoteca de Catalunya que disposa d'un extens fons cartogràfic des del segle xv fins a l'actualitat.
L'any 2005 va rebre el premi que atorga l'Associació Cartogràfica Internacional (ICA/ACI) pel mapa del relleu submarí de Catalunya. El mapa va ser dut a terme amb la del Grup de Recerca Consolidat de Geociències Marines de la Universitat de Barcelona, i va comptar amb la informació aportada per diverses confraries de pescadors, així com de publicacions científiques.
Jaume Miranda i Canals va ser el director general de l'ICC del 1982 fins al 2014, quan l'1 de febrer d'aquell mateix any es creà l'Institut Cartogràfic i Geològic de Catalunya (ICGC). Miranda, referent en la creació de la política d'informació geogràfica de Catalunya, va participar molt activament en la concepció, creació i posada en marxa de l'ICC.

## Aplicacions

Instamaps és una plataforma web oberta per a la creació, disseminació i compartició de mapes a Internet. Permet a l'usuari no expert la creació de la seva pròpia geoinformació, bé dibuixant-la, bé carregant els seus arxius de dades. Aquesta eina facilita l'accés a geoinformació de diferents fonts de dades com el portal de dades obertes de la Generalitat de Catalunya o d'altres organismes. També permet consumir dades directament de les xarxes socials, a serveis WMS i accedir a fitxers remots de dades.
Al lloc web de l'ICC hi ha el Visor Imatges del Servidor d'Imatges Ràster (VISSIR), una aplicació basada en codi obert que permet la visualització i descàrrega de la cartografia produïda a l'ICC.

## Publicacions destacades

* Atles Nacional de Catalunya Arxivat 2012-11-17 a Wayback Machine.
* Revista Catalana de Geografia, revista digital de geografia, cartografia i ciències de la Terra
* Atles d'història urbana de Girona, segles VI aC-XVI (2010)
* Joaquim Calafí i Rius & Esther Muns i Cabot (editors), 30 anys Institut Cartogràfic de Catalunya: L'ambició de la mesura 1982-2012 Arxivat 2015-09-24 a Wayback Machine., Barcelona, ICC, 2013, 385 pàgines

## Referències

* ↑ «El director de l'ICC rep la Medalla d'Honor de la Cambra de Comerç de Barcelona» Arxivat 2016-03-04 a Wayback Machine., 11 de novembre de 2013
* 1 2 3 «Institut Cartogràfic de Catalunya». Gran Enciclopèdia Catalana. Barcelona: Grup Enciclopèdia Catalana.
* ↑ Sella, Antoni; Pujol, Enric «La construcció d'un país modern» (paper). Sàpiens. Sàpiens Publicacions [Barcelona], núm.135, 10-2013, p.24-32. ISSN: 1695-2014.
* ↑ «Cartoteca Digital». ICC. [Consulta: 19 octubre 2015].
* ↑ «L'Institut Cartogràfic rep un premi internacional pel mapa del relleu submarí de Catalunya». Sostenible, 29-07-2005 [Consulta: 15 febrer 2020].
* ↑ «Informació Corporativa: Presentació». ICC. [Consulta: 19 octubre 2015].
* ↑ «Jaume Miranda, Antoni Roca, Jaume Guillamet i Josep Olesti, nous membres numeraris de l'IEC». Institut d'Estudis Catalans, 16-12-2014. [Consulta: 30 maig 2016].
* ↑ http://www.instamaps.cat
* ↑ http://www.naciodigital.cat/canaldigital/noticia/17546/instamaps/nova/eina/crear/compartir/mapes Arxivat 2018-02-07 a Wayback Machine.
* ↑ http://www.naciodigital.cat/noticia/84414/instamaps/nova/eina/crear/compartir/mapes/creada/icc Arxivat 2018-02-07 a Wayback Machine.
* ↑ http://generalitat.blog.gencat.cat/2015/03/25/instamaps-una-eina-de-visualitzacio-de-geoinformacio-2-2/
* ↑ Jordi Camps i Linell, «La cartografia d'un ésser viu. Ahir es va presentar a l'Ajuntament de Girona «l'Atles d'història urbana de Girona, segles VI aC-XVI”», El Punt, 1 de març de 2011, pàgina 46

## Enllaços externs

* Llista de publicacions impreses i digitals
* Visor de Mapes de Catalunya
* Com ha estat el teu municipi
* Cartoteca Digital